

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„ Rámcová kúpna zmluva na dodávky meračov tepla a chladu KAMSTRUP“**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom rámcovej kúpnej zmluvy je dodávka meračov tepla a chladu zn. KAMSTRUP

Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude uzavretie Rámcovej kúpnej zmluvy, ktorá je prílohou týchto súťažných podkladov .

1. **Miesto a obdobie realizácie predmetu zákazky**

Miesto realizácie: podľa bodu 3.9 Rámcovej kúpnej zmluvy

Miestom plnenia – dodania tovaru sú nasledovné závody kupujúceho:

MH Teplárenský holding, a.s.

závod Bratislava, Turbínová 3, 831 04 Bratislava

závod Košice, Teplárenská 3, 042 92 Košice

závod Trnava, Coburgova 84, 917 42 Trnava

závod Zvolen, Lučenecká cesta 1801/25, 96001 Zvolen

závod Žilina, Košická 11, 010 01 Žilina

závod Martin, Robotnícka 17, 036 80 Martin

Konkrétne miesto dodania bude uvedené na jednotlivej objednávke.

Obdobie realizácie predmetu súťaže : podľa článku 2.1 Rámcovej kúpnej zmluvy **a to na dobu do 31.12.2028 odo dňa nadobudnutia účinnosti zmluvy**

1. **Obhliadka miesta realizácie zákazky**

nerealizuje sa

1. **Vysvetľovanie a doplnenie súťažných podkladov**

V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok a jeho zaslaním mailom na nižšie uvedenú adresu [peter.dojcan@mhth.sk](mailto:peter.dojcan@mhth.sk)

Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom [peter.dojcan@mhth.sk](mailto:peter.dojcan@mhth.sk) ) najneskôr 3 dni pred uplynutím lehoty na predkladanie ponúk.

Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 3 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. **Deklaráciu potrebných povolení a oprávnení na výkon a dodávku predmetu zmluvy v zmysle platnej legislatívy v SR.** Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)
  2. Súhlas s obsahom **„Čestné vyhlásenie účastníka MHTH.docx“**, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
  3. Súhlas s „**Platnosť cenovej ponuky do 30.09.2025**“.Urobíte tak vo voliteľných podmienkach. V prípade nesúhlasu budete zo súťaže vylúčení.
  4. **cenovú ponuku podľa časti 4 týchto súťažných podkladov, ktorú vyplníte elektronicky nasledovným spôsobom :**
* v aukčnej sieni vyplní výšku zľavy zo základného cenníka KAMSTRUP platného pre SR 2025, ktorý tvorí prílohu týchto súťažných podkladov (Príloha č.1 - Cenník meračov tepla, chladu Kamstrup 2025) Príloha č. 1 je oficiálny cenník vydaný výrobcom Kamstrup, platný pre Slovensko na rok 2025,všetci uchádzači vychádzajú z rovnakého základu (tzn. z rovnakého oficiálneho cenníka výrobcu),zľava sa uplatňuje jednotne na celý sortiment uvedený v Prílohe č. 1 bez výnimiek.
  1. Súhlas so znením **Rámcová kúpna zmluva** ( 2466\_646\_RÁMCOVÁ KÚPNA ZMLUVA merače tepla a prísl KAMSTRUP), ktorá tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení. Zmeny v zmluve nie sú povolené.
  2. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona, aplikuje sa aj na subdodávku v prípade prekročenia limitov podľa zákona)
  3. Minimálny obrat - Uchádzač musí preukázať, že za posledné 4 ukončené účtovné obdobia (2021,2022,2023,2024 ) dosiahol priemerný ročný obrat v oblasti dodávky meracej techniky značky Kamstrup alebo obdobného typu techniky vo výške minimálne 100 000,- EUR bez DPH.

Alternatívne sa táto podmienka považuje za splnenú aj v prípade, že uchádzač:

• je certifikovaným partnerom výrobcu Kamstrup, a

• doloží referencie z dodávok produktov Kamstrup v celkovej hodnote min. 100 000 EUR bez DPH za posledné 4 roky.

* 1. zoznam referencií(vyplnením a priložením formuláru **Referencie.docx**) o realizovaných zhodných alebo obdobných dodávok , realizovaných v predchádzajúcich 5 rokoch od vyhlásenia tohto obstarávania. Požadované referencie budú obsahovať:

obchodné meno a sídlo odberateľa,

obchodné meno a sídlo dodávateľa - účastníka,

stručný opis predmetu zmluvy

celkový finančný objem v € bez DPH

rok realizácie (lehota realizácie),

meno a priezvisko a telefónne číslo kontaktnej oprávnenej osoby odberateľa, u ktorej je možné si tieto údaje overiť

* 1. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.

1. **Predloženie ponuky**

Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:Vstupné kolo, obhliadky, kolo otázok a odpovedí**

od 27.05.2025 14:00 do 10.06.2025 do 20:00

obhliadka : nerealizuje sa

Lehota na predkladanie ponúk: **10.06.2025 do 20:00**

**2. kolo: Kontrolné kolo**  od 10.06.2025 20:00 do 13..06.2025 do 10:00

**3. kolo: Aukčné kolo** bude vyhlásené dodatočne

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti ČASŤ 2 – KRITÉRIA NA VYHODNOTENIE PONÚK

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **formou e-aukcie**, priameho rokovania...

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk **je najvyššia zľava z cenníka v % uvedená na 2 desatinné miesta**. Poradie účastníkov sa určí porovnaním výšky navrhnutej zľavy Úspešný bude ten účastník, ktorý ponúkne najvyššiu zľavu.

**ČASŤ 3 – OPIS PREDMETU ZÁKAZKY**

Predmetom rámcovej kúpnej zmluvy je dodávka meračov tepla a chladu zn. KAMSTRUP

**Rozsah predmetu zákazky:** definovaný cenníkom Príloha č.1 - Cenník meračov tepla, chladu Kamstrup 2025

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.(prípadne iný závod obstarávateľa)

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | Výška zľavy zo základného cenníka v %  Bližšia špecifikácia položky: Uvediete výšku zľavy zo základného cenníka KAMSTRUP 2025 v % na 2 desatinné miesta | Percento | 1.00 |

**Voliteľné podmienky:**

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Súhlas s obsahom Čestné vyhlásenie účastníka MHTH | Nesúhlasím; Súhlasím |
| Súhlas s obsahom "Rámcová kúpna zmluva" | Nesúhlasím; Súhlasím |
| Disponujem potrebnými oprávneniami/povoleniami pre výkon predmetu zmluvy | Nie; Áno |
| Zápis v RPVS podľa zákona č. 315/2018 Z. z | Nie; Áno |
| Minimálny ročný obrat 2021/2022/2023/2024 definovaný podľa bodu 7.7 súťažných | Nedosahujem; Dosahujem |
| Prikladám zoznam referencie | Nie; Áno |
| Platnosť cenovej ponuky 30.09.2025 | Nesúhlasím; Súhlasím |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v 2466\_646\_RÁMCOVÁ KÚPNA ZMLUVA merače tepla a prísl KAMSTRUP

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – 2466\_646\_RÁMCOVÁ KÚPNA ZMLUVA merače tepla a prísl KAMSTRUP

príloha č. 3 – Príloha č.1 - Cenník meračov tepla, chladu Kamstrup 2025

príloha č. 4 – Príloha č.2 - Osobitné\_ustanovenia\_k\_zmluve

príloha č. 5 – Otázky\_a\_odpovede

príloha č. 6 – Referencie vzor